CELEX: 32018D0953
Language: da
Date: 2018-06-26 00:00:00
Title: Rådets afgørelse (EU) 2018/953 af 26. juni 2018 om den holdning, som på Den Europæiske Unions vegne skal indtages i Det Blandede EØS-Udvalg til en ændring af protokol 30 til EØS-aftalen om særlige bestemmelser om tilrettelæggelsen af samarbejdet på statistikområdet (EØS-relevant tekst.)

5.7.2018   
               
               
                  DA
               
               
                  Den Europæiske Unions Tidende
               
               
                  L 168/4
               
            RÅDETS AFGØRELSE (EU) 2018/953
      af 26. juni 2018
      om den holdning, som på Den Europæiske Unions vegne skal indtages i Det Blandede EØS-Udvalg til en ændring af protokol 30 til EØS-aftalen om særlige bestemmelser om tilrettelæggelsen af samarbejdet på statistikområdet
      (EØS-relevant tekst)
      RÅDET FOR DEN EUROPÆISKE UNION HAR —
      under henvisning til traktaten om Den Europæiske Unions funktionsmåde, særlig artikel 338, stk. 1, sammenholdt med artikel 218, stk. 9,
      under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3,
      under henvisning til forslag fra Europa-Kommissionen, og
      ud fra følgende betragtninger:
      
                  (1)
               
               
                  Aftalen om Det Europæiske Økonomiske Samarbejdsområde (2) (»EØS-aftalen«) trådte i kraft den 1. januar 1994.
               
            
                  (2)
               
               
                  Det Blandede EØS-Udvalg kan i henhold til artikel 98 i EØS-aftalen træffe afgørelse om at ændre bl.a. protokol 30 om særlige bestemmelser om tilrettelæggelse af samarbejdet på det statistiske område (»protokol 30«) til EØS-aftalen.
               
            
                  (3)
               
               
                  For at sikre løbende samarbejde med EØS-EFTA-staterne inden for statistik bør Europa-Parlamentets og Rådets forordning (EU) 2017/1951 (3) indarbejdes i protokol 30 til EØS-aftalen.
               
            
                  (4)
               
               
                  Protokol 30 til EØS-aftalen bør derfor ændres i overensstemmelse hermed.
               
            
                  (5)
               
               
                  Den holdning, som Unionen skal indtage i Det Blandede EØS-Udvalg, bør derfor baseres på det udkast til afgørelse, der er knyttet til nærværende afgørelse —
               
            VEDTAGET DENNE AFGØRELSE:
      Artikel 1
      Den holdning, som på Unionens vegne skal indtages i Det Blandede EØS-Udvalg til den foreslåede ændring af protokol 30 til EØS-aftalen om særlige bestemmelser om tilrettelæggelse af samarbejdet på det statistiske område), baseres på det udkast til Det Blandede EØS-Udvalgs afgørelse, der er knyttet til nærværende afgørelse.
      Artikel 2
      Denne afgørelse træder i kraft på dagen for vedtagelsen.
      
         Udfærdiget i Luxembourg, den 26. juni 2018.
         
            
               På Rådets vegne
            
            E. ZAHARIEVA
            
               Formand
            
         
      
      
         (1)  EFT L 305 af 30.11.1994, s. 6.
      
         (2)  EFT L 1 af 3.1.1994, s. 3.
      
         (3)  Europa-Parlamentets og Rådets forordning (EU) 2017/1951 af 25. oktober 2017 om ændring af forordning (EU) nr. 99/2013 om det europæiske statistiske program 2013-2017, med henblik på en forlængelse heraf til 2020 (EUT L 284 af 31.10.2017, s. 1).
      
         UDKAST
         DET BLANDEDE EØS-UDVALGS AFGØRELSE Nr. …/2018
         af …
         om ændring af protokol 30 til EØS-aftalen om særlige bestemmelser om tilrettelæggelsen af samarbejdet på statistikområdet
         DET BLANDEDE EØS-UDVALG HAR —
         under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
         ud fra følgende betragtninger:
         
                     (1)
                  
                  
                     EØS' statistiske program 2018-2020 bør bygge på Europa-Parlamentets og Rådets forordning (EU) nr. 99/2013 (1), senest ændret ved Europa-Parlamentets og Rådets forordning (EU) 2017/1951 af 25. oktober 2017 om ændring af forordning (EU) nr. 99/2013 om det europæiske statistiske program 2013-2017, med henblik på en forlængelse heraf til 2020 (2), og bør omfatte de programdele, der er nødvendige for at beskrive og overvåge alle relevante økonomiske, sociale og miljømæssige aspekter i Det Europæiske Økonomiske Samarbejdsområde.
                  
               
                     (2)
                  
                  
                     Forordning (EU) 2017/1951 bør indarbejdes i protokol 30 til EØS-aftalen for at sikre, at samarbejdet udvides til 2020.
                  
               
                     (3)
                  
                  
                     Protokol 30 til EØS-aftalen bør derfor ændres, så dette udvidede samarbejde kan finde sted fra den 1. januar 2018 —
                  
               VEDTAGET DENNE AFGØRELSE:
         Artikel 1
         I protokol 30 til EØS-aftalen foretages følgende ændringer:
         
                     1)
                  
                  
                     I overskriften til artikel 5 ændres ordet »2017« til ordet »2020«.
                  
               
                     2)
                  
                  
                     I artikel 5, stk. 1, tilføjes følgende led:
                     
                                 »—
                              
                              
                                 
                                    32017 R 1951: Europa-Parlamentets og Rådets forordning (EU) 2017/1951 af 25. oktober 2017 (EUT L 284 af 31.10.2017, s. 1).«
                              
                           
               
                     3)
                  
                  
                     Ordene »2013-2017« og »31. december 2017« i artikel 5, stk. 2, ændres til ordene »2013-2020« og »31. december 2020«.
                  
               
                     4)
                  
                  
                     Ordene »2013-2017« i artikel 5, stk. 3, ændres til ordene »2013-2020«.
                  
               
                     5)
                  
                  
                     Artikel 5, stk. 4 affattes således:
                     »EFTA-staterne bidrager finansielt, jf. artikel 82, stk. 1, litra a), i EØS-aftalen og de dertil knyttede finansforordninger, med et beløb svarende til 75 % af beløbet under budgetpost 29 02 05 (det europæiske statistiske program 2013-17) og 29 01 04 05 (politik for statistisk information — udgifter til den administrative forvaltning), som er opført på Den Europæiske Unions budget for 2013, og med et beløb svarende til 75 % af beløbet under budgetpost 29 02 01 (levering af statistiske oplysninger af høj kvalitet, gennemførelse af nye metoder til udarbejdelse af europæiske statistikker og styrkelse af partnerskabet inden for det europæiske statistiske system) og 29 01 04 01 (udgifter til støttefunktioner i forbindelse med det europæiske statistiske program), som er opført på Den Europæiske Unions budget for 2014-2020.«
                  
               Artikel 2
         Denne afgørelse træder i kraft den […], forudsat at alle meddelelser er indgivet, jf. EØS-aftalens artikel 103, stk. 1 (*1).
         Den finder anvendelse fra den 1. januar 2018.
         Artikel 3
         Denne afgørelse offentliggøres i Den Europæiske Unions Tidendes EØS-afsnit og EØS-tillæg.
         
            Udfærdiget i Bruxelles, den
            
               
                  På Det Blandede EØS-Udvalgs vegne
               
               
                  Formand
               
               
                  Sekretærer for Det Blandede EØS-Udvalg
               
            
         
         
            (1)  EUT L 39 af 9.2.2013, s. 12.
         
            (2)  EUT L 284 af 31.10.2017, s. 1.
         
            (*1)  [Ingen forfatningsmæssige krav angivet.] [Forfatningsmæssige krav angivet.]